KOMISIJOS SPRENDIMAS
2005 m. birželio 6 d.
dėl vienos papildomos dienos, kurią pagal Tarybos reglamento (EB) Nr. 27/2005 IVa priedą laivai gali nebūti Danijos ir Jungtinės Karalystės uostuose, skyrimo
(pranešta dokumentu Nr. C(2005) 1657)
(autentiški tik tekstai danų ir anglų kalbomis)
(2005/425/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. gruodžio 22 d. Tarybos reglamentą (EB) Nr. 27/2005, nustatantį 2005 m. tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas, taikomas Bendrijos vandenyse ir Bendrijos laivams vandenyse, kuriuose privaloma nustatyti sugavimo apribojimus (1), ypač į jo IVa priedo 6 punkto e papunktį,
kadangi:
(1)
Reglamento (EB) Nr. 27/2005 IVa priedo 6 punkto a papunktyje nurodyta, kiek dienų tam tikri Bendrijos žvejybos laivai 2005 m. vasario 1 d. - 2005 m. gruodžio 31 d. gali nebūti minėto priedo 2 dalyje nurodytų geografinių rajonų uoste.
(2)
Pagal to priedo 6 punkto e papunktį Komisija gali paskirti valstybei narei vieną papildomą dieną, kurią laivas, jeigu jis turi 4 punkto a papunktyje nurodytus žvejybos įrankius, kurių tinklinio audeklo akies kraštinės ilgis yra didesnis nei 120 mm, gali būti rajone ir nebūti uoste, remdamasi tos valstybės narės prašymu, jeigu atitinkama valstybė narė sukūrė besąlygiško žvejybos licencijų įgaliojimų sustabdymo už pažeidimus sistemą.
(3)
Danija ir Jungtinė Karalystė pateikė prašymą ir informaciją apie automatinio žvejybos licencijų įgaliojimų sustabdymo už pažeidimus sistemą žvejybos laivams, turintiems priedugnio tralų, vilktinių tinklų arba panašių velkamųjų žvejybos įrankių, kurių tinklinio audeklo akies kraštinės ilgis yra didesnis nei 120 mm, išskyrus plačiažiočius tralus.
(4)
Atsižvelgiant į suteiktą informaciją turėtų būti suteikta viena papildoma diena Danijos ir Jungtinės Karalystės žvejybos laivams, turintiems Reglamento (EB) Nr. 27/2005 IVa priedo 4 punkto a papunktyje nurodytus žvejybos įrankius, kurių tinklinio audeklo akies kraštinės yra didesnis nei 120 mm,
PRIĖMĖ ŠĮ SPRENDIMĄ:
1 straipsnis
Kiekvieną kalendorinį mėnesį Danijos ir Jungtinės Karalystės laivams, turintiems priedugnio tralų, vilktinių tinklų arba panašių velkamųjų žvejybos įrankių, kurių tinklinio audeklo akies kraštinės ilgis yra didesnis nei 120 mm, išskyrus spindulinius tralus, prie Reglamento (EB) Nr. 27/2005 IVa priedo 6 punkto a papunktyje nustatyto dienų skaičiaus pridedama viena papildoma diena.
2 straipsnis
Laivas, kuriam pagal 1 straipsnį yra suteikta viena papildoma diena, negali perleisti šios dienos jokiam kitam laivui, išskyrus, kai:
a)
laivas gavėjas visuomet naudoja žvejybos įrankį, kurio tinklinio audeklo akies kraštinės ilgis yra didesnis nei 120 mm;
b)
kai yra laikomasi Reglamento (EB) Nr. 27/2005 IVa priedo 10 punkte nurodytų sąlygų.
3 straipsnis
Šis sprendimas skirtas Danijos Karalystei ir Jungtinei Didžiosios Britanijos bei Šiaurės Airijos Karalystei.
Priimta Briuselyje, 2005 m. birželio 6 d.